یونانیستان‌دان بیر قالماقال قرار داها.
باشکند آتن‌ده نوامبر آییندا یاخا‌لانان ترور تشکیلاتی د.ه.ک.پ-ج عضوو بوراک آغارمیش حاقیندا تورکیه‌نین اعاده طلبی رد ائدیلیب.
یونان خبر آژانسی ANA-MPA، لاریسا محکمه‌سی‌نین، محبوس جزا‌لانان آغارا موناسیبتین تورکیه‌نین اعاده طلبینه رد قراری وئردیگینی بیلدیریب.
بئله‌لیکله، یونان محاکیمه‌سی، د.ه.ک.پ-ج ترور تشکیلاتی‌نین یاخا‌لانان 9 عضوونه قارشی تورکیه‌نین 6نجی اعاده طلبینی ده رد ائتمیش اولدو.
لاریساداکی محکمه، آی باشیندا بیر دیگر موتتهیم علی ارجان گؤکو‌لو حاقین‌داکی اعاده طلبینه قارشی ده رد قراری آلمیشدی.
نوامبرین سونوندا آتن‌ده اوچ قروبون گیزلی ائوینه کئچیریلن عملیاتلا یاخا‌لانان د.ه.ک.پ-ج عضو‌لری، "پارتلاییجی ماده و سیلاح آلماق"، "ترور تشکیلاتی عضوو اولماق" و "ساختا سند آلماق" گوناهلاندیرما‌لاری حبس اولونا‌راق محکمه‌یه چیخارمیشدی.
ترورلا موباریزه دسته‌لری‌نین عملیاتیندا، بومبا اوره‌تیمینده ایستیفاده ائدیلن وسایل‌لر، پارتلاییجی مادده و ساختا کیم‌لیک ده اله کئچیریلمیشدی.
یونان مطبوعاتین‌داکی خبرلرده، تشکیلات عضو‌لری‌نین، پرزیدنت رجب طیب اردوغانین دسامبر آیین‌داکی یونانیستان سفرینده سالدیری حاضیرلیغی ایچریسینده اولدوق‌لارینا قارشی تاپینتی‌لار اولدوغو ایفاده ائدیلمیشدی.
